b'\n_START_ARTICLE_\nTrajanov forum\n_START_SECTION_\nZgodovina\n_START_PARAGRAPH_\nTa forum je bil zgrajen po nalogu cesarja Trajana z vojnim plenom iz osvajanja Dakije, ki se je kon\xc4\x8dalo leta 106. Fasti Ostienses navaja, da je bil Forum odprt leta 112, Trajanov steber pa postavljen in nato odprt leta 113._NEWLINE_Za izgradnjo tega monumentalnega kompleksa so bila potrebna obse\xc5\xbena izkopavanja: delavci so odstranili del Kvilinala in Kapitolskega gri\xc4\x8da, da sta zapirala dolino zasedeno s cesarskimi forumi proti Marsovem polju (Campus Martius)._NEWLINE_Mo\xc5\xbeno je, da so bila izkopavanja spro\xc5\xbeena pod cesarjem Domicijanom, projekt Foruma pa je bil v celoti pripisan arhitektu Apolodorju iz Damaska, ki je spremljal cesarja Trajana v da\xc4\x8danski vojni._NEWLINE_V \xc4\x8dasu gradnje je potekalo \xc5\xa1e nekaj projektov: gradnja Trajanove tr\xc5\xbenice in obnova Cezarjevega foruma (kjer je bila zgrajena bazilika Argentaria) in tempelj Venere Genetrix.\n_START_SECTION_\nPost-rimska zgodovina\n_START_PARAGRAPH_\nSredi 9. stoletja so bili marmorni kamniti bloki trga sistemati\xc4\x8dno odstranjeni in ponovno uporabljeni, ker so bili dober vir kakovostnega apna. Zamenjali so jih z betonom, kar ka\xc5\xbee, da je bil trg \xc5\xa1e vedno v uporabi kot javni prostor.'